AQSh mudofaa vazirligi avtomatik strategik nazorat va qo‘mondonlik tizimi, 40 yil avvalgi texnologiyalar asosida ishlaydi. AQSh hisob palatasi, Amerika ma’muriyatlarida eskirgan texnik uskunalar xususidagi hisobotida, ushbu masalaga e’tibor qaratgan. Avtomatik tizim, AQSh yadroviy kuchlari ishini muvofiqlashtiradi. Xususan, u qit’alararo ballistik raketalar va yadro bombardimonchilari holatini nazorat qiladi. «Mazkur tizim IBM Series 1 kompyuterlarida, ya’ni 70-yillar texnikasida ishlaydi va 8 dyuymli disketalardan foydalanadi», — deyiladi hisobotda. Shunga qaramay, Hisob palatasi Pentagonga texnikalarni modernizatsiya qilish taklifini bildirmagan. Chunki, mudofaa vazirligi 2017 yil oxirigacha, ma’lumotlarni saqlash uchun foydalaniladigan uskunalarini almashtirish dasturiga ega.